Дзякуй табе й за тое, што пасля спектакля, у грымёрцы, працягваў працаваць. Аналізаваў спектакль, выяўляў удалыя моманты і не вельмі. “Сення ты пачаў у вельмі добрым рытме, потым яго згубіў”, — іншым разам казаў ён мне… А гэта ты замацуй! Апроч акцёрскага таленту, Сяргей валодаў талентам педагога і рэжысёра, пісаў вершы, пеў і граў (амаль прафесійна) на шмат якіх музычных інструментах. Дзякуй Богу, што адарыў цябе такімі яскравымі здольнасцямі!